CELEX: E2020J0005
Language: et
Date: 2021-02-25 00:00:00
Title: Otsus, 25. veebruar 2021, kohtuasjas E-5/20 SMA SA ja Société Mutuelle d’Assurance du Bâtiment et des Travaux Publics vs. Finanzmarktaufsicht Liechtenstein (Liikmesriigi vastutus – direktiiv 2009/138/EÜ – järelevalvekohustused – kindlustuslepingust tulenev nõue – kindlustusvõtjad ja soodustatud isikud) 2021/C 245/16

24.6.2021   
            
            
               ET
            
            
               Euroopa Liidu Teataja
            
            
               C 245/20
            
         
      OTSUS,
      25. veebruar 2021,
      kohtuasjas E-5/20
      SMA SA ja Société Mutuelle d’Assurance du Bâtiment et des Travaux Publics vs. Finanzmarktaufsicht Liechtenstein
      
         
            (Liikmesriigi vastutus – direktiiv 2009/138/EÜ – järelevalvekohustused – kindlustuslepingust tulenev nõue – kindlustusvõtjad ja soodustatud isikud)
         
      
      (2021/C 245/16)
      Kohtuasjas E-5/20, SMA SA ja Société Mutuelle d’Assurance du Bâtiment et des Travaux Publics vs. Finanzmarktaufsicht Liechtenstein esitas Liechtensteini Vürstiriigi kõrgeim kohus (Fürstlicher Oberster Gerichtshof) kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE seoses Euroopa Parlamendi ja nõukogu 25. novembri 2009. aasta direktiivi 2009/138/EÜ (kindlustus- ja edasikindlustustegevuse alustamise ja jätkamise kohta (Solventsus II)) tõlgendamisega, eelkõige artiklite 27 ja 28 ja varasemate direktiivide 73/239/EMÜ, 88/357/EMÜ ja 92/49/EMÜ tõlgendamisega. Kohus koosseisus esimees Páll Hreinsson, ettekandev kohtunik Per Christiansen ja kohtunik Bernd Hammermann tegi 25. veebruaril 2021 otsuse, mille resolutiivosa on järgmine:
      Euroopa Parlamendi ja nõukogu 25. novembri 2009. aasta direktiivi 2009/138/EÜ (kindlustus- ja edasikindlustustegevuse alustamise ja jätkamise kohta (Solventsus II)) artiklid 27 ja 28 ega direktiivid 73/239/EMÜ, 88/357/EMÜ ja 92/49/EMÜ ei anna ettevõtjatele, kes väidavad, et nad on kindlustusandja võlausaldajad, otseseid õigusi sellistel asjaoludel, millega on tegemist kõne all olevas põhikohtuasjas, ega anna õigust esitada järelevalveasutusele vastutusnõuet riigi vastutuse põhimõtte alusel.